**Πως θα κερδίσουμε - Τι λείπει;**

Σαράντα Έξι σελίδες κείμενο θέσεων...Άλλες 83 καταστατικό... Αναρωτιέται κανείς, πόσοι πραγματικά θα είχαν τη διάθεση, τον ενθουσιασμό, **τον χρόνο για να διαβάσουν 130 σελίδες**... χώρια τα κείμενα συμβολής... Εδώ ίσως είναι και το βασικό πρόβλημα για να νικήσουμε, δηλαδή, η επαφή μας με την κοινωνία, τις ανάγκες της, την πραγματικότητά της.

Ενώ οι δημοσκοπήσεις δεν βγαίνουν πάντα αληθινές, υπάρχει μια, του 2018, που ίσως έπρεπε να μας προβληματίσει - *μόνο το* [*7%*](https://www.lifo.gr/now/greece/ereyna-mono-7-ton-ellinon-empisteyetai-ta-politika-kommata)*[[1]](#footnote-1) των Ελλήνων εμπιστεύεται τα πολιτικά κόμματα...*Και δεν αποτελεί εξαίρεση το δικό μας... Η ΝΔ κέρδισε τις εκλογές του 2019 με ένα σκάρτο 40%...του 60% που ψήφισε, δηλαδή, το πραγματικό της ποσοστό είναι περίπου 25%, ενώ το δικό μας δεν είναι 32%, αλλά 20%... 1/5 μας ψήφισε, ΜΟΝΟ.

Ακόμα και τον Ιανουάριο του 2015, όταν μας ψήφισαν πάνω από 2,2 εκατομμύρια ψηφοφόροι, είχαμε περίπου 30-χιλιάδες μέλη...Δηλαδή, **για κάθε 100 ψηφοφόρους του κόμματος είχαμε 1-2 ενεργά μέλη...** Το γεγονός ότι οι διαδικασίες ενός κόμματος μοιάζουν βαρετές, χρονοβόρες, γραφειοκρατικές, λίγοι μπορούν να το αμφισβητήσουν. Βάλαμε συνεπώς κι εμείς το χεράκι μας στο να λέμε στον κόσμο: «Εμπιστέψου μας με την ψήφο σου και τα υπόλοιπα ασ’ τα σε μας»...

Θα είχε ενδιαφέρον να γίνει μια έρευνα τώρα και να ρωτάει:

-πόσοι νοιάζεστε για το πως ψηφίζεται ο Πρόεδρος & η Κεντρική Επιτροπή;

-πόσο σας αγγίζουν οι εσωτερικοί διαξιφισμοί μέσα στο ΣΥΡΙΖΑ-ΠΣ;

-ΠΟΣΟ νιώθετε το ΣΥΡΙΖΑ-ΠΣ ΟΤΙ ΕΙΝΑΙ ΤΟ ΔΙΚΟ ΣΑΣ ΚΟΜΜΑ;

Εάν δεν καταφέρουμε να πείσουμε όσους απέχουν από την εκλογική διαδικασία ότι είμαστε στο πλευρό τους, ότι μπορούμε πραγματικά να τους συναισθανθούμε και να τους βοηθήσουμε, **ο κόσμος δεν θα μας αγαπήσει - ξανά(;).** Χωρίς μια αληθινή σχέση με την κοινωνία, δεν έχουμε πιθανότητες για να δούμε την Ελλάδα όπως την ονειρευόμαστε. Χρειάζεται αλλαγή πορείας, με περισσότερη δημοκρατία, λιγότερο συγκεντρωτισμό, πιο ανοιχτά αυτιά.

Μία λύση για να εμπνεύσει ο ΣΥΡΙΖΑ (πάλι) τον λαό είναι επομένως το να έρθουμε κοντά του - να νιώσει ο κόσμος ότι το κόμμα του ανήκει, ότι η γνώμη του εισακούγεται. Αν μειωθούν οι εσωτερικές κόντρες, αν υλοποιηθεί ο περιορισμός στις θητείες, αν χρησιμοποιήσουμε τις νέες τεχνολογίες έξυπνα, τότε ο πολίτης θα μας εμπιστευθεί. Να γίνουμε μια ανάποδη πυραμίδα όπου η ηγεσία θα δέχεται εντολές από τη βάση και όχι το αντίστροφο.

Μπορούμε; Σίγουρα.

*\*Βασίλης Κατσαρδής*

*Πολιτικός σύμβουλος Ευρωομάδας LEFT*

*Υπεύθυνος Τύπου Ευρωομάδας ΣΥΡΙΖΑ-ΠΣ*

*Διεύθυνση: 57, Avenue De La Renaissance, Brussels, Belgium*

*Τηλέφωνο: +32484182717*

*Email:* *vasileiosvlasios.katsardis@europarl.europa.eu*

*ΟΜ: ΣΥΡΙΖΑ-ΠΣ Βελγίου*

1. <https://www.lifo.gr/now/greece/ereyna-mono-7-ton-ellinon-empisteyetai-ta-politika-kommata> [↑](#footnote-ref-1)